ตำบลตะเคียน (อำเภอกาบเชิง)

**ตำบลตะเคียน** เป็นตำบลหนึ่งตั้งอยู่ในอำเภอกาบเชิง จังหวัดสุรินทร์ มีพื้นที่รวม 42.85 ตารางกิโลเมตร หรือประมาณ 26,781.25 ไร่

## ประวัติ
บ้านตะเคียน (เขมรถิ่นไทย: กะกีร์, กัมพูชา: គគី) เป็นหมู่บ้านของชาวไทยเชื้อสายเขมร เดิมพื้นที่บริเวณนี้มีสภาพเป็นป่าธรรมชาติ มีหนองน้ำและต้นตะเคียนขนาดใหญ่ขึ้นอยู่โดยรอบ ต้นตะเคียนดังกล่าวจึงเป็นที่มาของชื่อหมู่บ้าน

พื้นที่บ้านตะเคียนตั้งอยู่บนเส้นทางสัญจรของหมอช้างชาวกวย หรือกูย ซึ่งใช้เป็นเส้นทางผ่านและที่พักแรมในการเดินทางไปจับช้างป่าบริเวณแนวทิวเขาพนมดงรัก รวมถึงพื้นที่ที่ปัจจุบันอยู่ในเขตประเทศราชอาณาจักรกัมพูชา โดยใช้ช่องเขาสำคัญหลายแห่ง เช่น ช่องจอม ช่องคลาคะมุม ช่องเปรอ ช่องระยี ช่องปลดต่าง และช่องคอโค บริเวณใกล้เคียงยังมีหมู่บ้านบุและบ้านตาเกาว์เก่า ซึ่งตั้งอยู่ตามแนวชายแดนไทย–กัมพูชา แสดงถึงความเชื่อมโยงของชุมชนในพื้นที่ชายแดนมาแต่เดิม

แม้จะไม่ปรากฏหลักฐานที่แน่ชัดเกี่ยวกับช่วงเวลาการก่อตั้งหมู่บ้าน แต่สามารถสันนิษฐานได้ว่าผู้ตั้งถิ่นฐานกลุ่มแรกเป็นผู้บุกเบิกแผ้วถางป่าซึ่งมีลักษณะรกชัน เพื่อใช้เป็นที่อยู่อาศัยและทำกิน ก่อนจะพัฒนาเป็นชุมชนถาวรในเวลาต่อมา

ในระยะแรก บ้านตะเคียนขึ้นอยู่กับตำบลกระเทียม หมู่ที่ 7 อำเภอสังขะ จังหวัดสุรินทร์ ก่อนจะมีการเปลี่ยนแปลงด้านการปกครองตามพัฒนาการของท้องถิ่นในเวลาต่อมา

* วันที่ 11 สิงหาคม 2518 ได้จัดตั้งตำบลคูตัน อำเภอสังขะ จังหวัดสุรินทร์ เป็นหมู่บ้านในเขตการปกครองของตำบลคูตัน
* วันที่ 14 กรกฎาคม 2520 จัดตั้งกิ่งอำเภอกาบเชิง อำเภอปราสาท ได้รับโอนพื้นที่ตำบลคูตัน และตำบลด่าน อำเภอสังขะ 
* วันที่ 20 มีนาคม 2522 ได้รับการยกฐานะเป็นอำเภอกาบเชิง
* วันที่ 1 เมษายน 2538 ได้แยกไปตั้งกิ่งอำเภอพนมดงรัก (4 ตำบล 43 หมู่บ้าน)
* วันที่ 1 กรกฎาคม 2533  ได้รับการตั้งเป็นพื้นที่ตำบลตะเคียน โดยแยกจากตำบลคูตัน โดยมีเขตการปกครอง รวม 7 หมู่บ้าน ดังนี้
** หมู่ที่ 1 โอนมาจากหมู่ที่ 2 (บ้านตะเคียน) ตำบลคูตัน
** หมู่ที่ 2 โอนมาจากหมู่ที่ 3 (บ้านสกล) ตำบลคูตัน
** หมู่ที่ 3 โอนมาจากหมู่ที่ 7 (บ้านรุน) ตำบลคูตัน
** หมู่ที่ 4 โอนมาจากหมู่ที่ 10 (บ้านใหม่ดงเย็น) ตำบลคูตัน
** หมู่ที่ 5 โอนมาจากหมู่ที่ 11 (บ้านร่มราษฎร์) ตำบลคูตัน
** หมู่ที่ 6 โอนมาจากหมู่ที่ 12 (บ้านโคกวัด) ตำบลคูตัน
** หมู่ที่ 7 โอนมาจากหมู่ที่ 13 บ้านโพธิ์ทอง) ตำบลคูตัน

* วันที่ 8 เมษายน 2540 มีเขตการปกครอง รวม 8 หมู่บ้าน คือ หมู่ที่ 8 บ้านสกลพัฒนา
* ปัจจุบัน มีเขตการปกครอง รวม 9 หมู่บ้าน คือ หมู่ที่ 9 บ้านตะเคียน
* มี นายสังวาล บุตรศรี เป็นกำนัน
* มี นายพิชัย  เผยศิริ เป็นนายกองค์การบริหารส่วนตำบล
* มี นายเนม  วันฤกษ์ เป็นประธานสภาองค์การบริหารส่วนตำบล
* สภาตำบลตะเคียนได้รับการยกฐานะเป็นองค์การบริหารส่วนตำบลตะเคียน ตามประกาศกระทรวงมหาดไทย เรื่อง การจัดตั้งองค์การบริหารส่วนตำบล ลงวันที่ 25 ธันวาคม พ.ศ. 2539

## อาณาเขตติดต่อ
***ทิศเหนือ** ติดต่อกับตำบลคูตัน อำเภอกาบเชิง
***ทิศใต้** ติดต่อกับจังหวัดอุดรมีชัย (ราชอาณาจักรกัมพูชา)
***ทิศตะวันออก** ติดต่อกับตำบลด่าน อำเภอกาบเชิง
***ทิศตะวันตก** ติดต่อกับตำบลกาบเชิง อำเภอกาบเชิง

## หมู่บ้าน
ตำบลตะเคียนแบ่งเขตการปกครองออกเป็น 9 หมู่บ้าน ดังนี้
* หมู่ที่ 1 บ้านตะเคียน 
* หมู่ที่ 2 บ้านสกล
* หมู่ที่ 3 บ้านรุน
* หมู่ที่ 4 บ้านใหม่ดงเย็น
* หมู่ที่ 5 บ้านร่มราษฎร์
* หมู่ที่ 6 บ้านโคกวัด
* หมู่ที่ 7 บ้านโพธิ์ทอง
* หมู่ที่ 8 บ้านสกลพัฒนา
* หมู่ที่ 9 บ้านตะเคียน

## สถานที่สำคัญ
* ที่ทำการองค์การบริหารส่วนตำบลตะเคียน
* วัด/สำนักสงฆ์ 6 แห่ง
* โรงเรียนบ้านตะเคียน
* โรงเรียนบ้านสกล
* โรงเรียนตำรวจตระเวนชายแดนท่านผู้หญิงสุประภาดา เกษมสันต์
* ศูนย์พัฒนาเด็กเล็กบ้านตะเคียน
* ศูนย์พัฒนาเด็กเล็กบ้านสกล
* โรงพยาบาลส่งเสริมสุขภาพตำบลตะเคียน
* โรงพยาบาลส่งเสริมสุขภาพตำบลบ้านสกล
* เขตรักษาพันธุ์สัตว์ห้วยทับทัน-ห้วยสำราญ อำเภอกาบเชิง จังหวัดสุรินทร์
* หน่วยป้องกันรักษาที่ สร.4

## สถานที่ท่องเที่ยว
* เขตรักษาพันธุ์สัตว์ห้วยทับทัน-ห้วยสำราญ อำเภอกาบเชิง จังหวัดสุรินทร์
* เขื่อนห้วยตาเกาว์ใหม่ อำเภอกาบเชิง จังหวัดสุรินทร์
* จุดชมวิวช่องปลดต่าง เขตรักษาพันธุ์สัตว์ห้วยทับทัน-ห้วยสำราญ อำเภอกาบเชิง จังหวัดสุรินทร์
* จุดชมวิวผาตะวันลับ (จันระตาขอด) เขตรักษาพันธุ์สัตว์ห้วยทับทัน-ห้วยสำราญ อำเภอกาบเชิง จังหวัดสุรินทร์

## การบริหาร
### ทำเนียบกำนัน
* นายปัญญา จิตโชคอำนวย
* นายสมเกียรติ ศรีวาจร
* นายสมจิตร นาลอย
* นายทองย้อย สาแก้ว
* นายบุญส่ง จันทรี 
* นายประสิทธิ์ พิเรศรัมย์ 
* นายสังวาล บุตรศรี - ปัจจุบัน

### ทำเนียบประธานบริหาร/นายกองค์การบริหารส่วนตำบล
* นายสมเกียรติ ศรีวาจร ระยะเวลาดำรงตำแหน่ง 23 ก.พ. 2540 – 1 มี.ค. 2542
* นายสมเกียรติ ศรีวาจร ระยะเวลาดำรงตำแหน่ง 11 พ.ค. 2542 – 10 พ.ค. 2544
* นายปกรณ์ เอ็นดู ระยะเวลาดำรงตำแหน่ง 17 ก.ค. 2544 – 2546
* นายแอ๊ด จันทรี ระยะเวลาดำรงตำแหน่ง 2546 – 22 มิ.ย. 2548
* นายสมเกียรติ ศรีวาจร ระยะเวลาดำรงตำแหน่ง 31 ก.ค. 2548 – 30 ก.ค. 2552
* นายทองคำ เฉลิมรัมย์ ระยะเวลาดำรงตำแหน่ง 6 ก.ย. 2552 – 5 ก.ย. 2556
* นายทองคำ เฉลิมรัมย์ ระยะเวลาดำรงตำแหน่ง 19 ต.ค. 2556 – 30 ก.ย. 2564
* นายพิชัย  เผยศิริ ระยะเวลาดำรงตำแหน่ง 28 พฤศจิกายน 2564 – ปัจจุบัน

### ทำเนียบประธานสภาองค์การบริหารส่วนตำบล
* นายสุรศักดิ์ เมาเสม ระยะเวลาดำรงตำแหน่ง 2540 – 10 พ.ค. 2544
* นายสาด สุดหาร ระยะเวลาดำรงตำแหน่ง 2544 – 22 มิ.ย. 2548
* นายทองคำ เฉลิมรัมย์ ระยะเวลาดำรงตำแหน่ง 2548 – 30 ก.ค. 2552
* นายเสถียร ธรรมนักสุข ระยะเวลาดำรงตำแหน่ง 16 ต.ค. 2552 – 5 ก.ย. 2556
* นายเสถียร ธรรมนักสุข ระยะเวลาดำรงตำแหน่ง 25 พ.ย. 2556 – 30 ก.ย. 2564
* นายเนม วันฤกษ์ ระยะเวลาดำรงตำแหน่ง 4 มกราคม 2565 – ปัจจุบัน

### ทำเนียบปลัดองค์การบริหารส่วนตำบล
* จ่าเอกบรรณ นามเคน ระยะเวลาดำรงตำแหน่ง 15 ก.ค. 2540 – 1 เม.ย. 2553
* นายสุรพล แสนกล้า ระยะเวลาดำรงตำแหน่ง 1 เม.ย. 2553 – 1 ส.ค. 2559
* นางวันทนา ลายลุน ระยะเวลาการดำรงตำแหน่ง 4 ต.ค. 2559 – 2 พ.ย. 2563
* นายสิทธิพัฒน์ เหลาทอง ระยะเวลาการดำรงตำแหน่ง 1 ธ.ค. 2563 – ปัจจุบัน

## อ้างอิง

ตะเคียน
ตะเคียน
หมวดหมู่:อำเภอกาบเชิง
หมวดหมู่:เขตแดนกัมพูชา–ไทย